b'\n_START_ARTICLE_\nFramtidens byer\n_START_PARAGRAPH_\nFramtidens byer var et samarbeid mellom staten og de 13 st\xc3\xb8rste byene i Norge om \xc3\xa5 redusere klimagassutslippene \xe2\x80\x93 og gj\xc3\xb8re byene bedre \xc3\xa5 bo i. Byer er n\xc3\xa5 hjem til halvparten av verdens befolkning. Byene er allerede den desidert st\xc3\xb8rste forbrukeren av energi og st\xc3\xa5r for 80\xc2\xa0% av alle utslipp av drivhusgasser i verden. I Norge bor opp mot 80 prosent av befolkningen i byer og tettsteder. Hvis byene klarer \xc3\xa5 redusere sine utslipp, vil det med andre ord utgj\xc3\xb8re en stor forskjell._NEWLINE_Programmet Framtidens byer hadde som m\xc3\xa5l \xc3\xa5 hjelpe bykommunene til \xc3\xa5 dele sine gode ideer til klimavennlig byutvikling med hverandre \xe2\x80\x93 og til \xc3\xa5 samarbeide med n\xc3\xa6ringsliv, region og stat. Programmet gikk fra 2008 til 2014. De 13 byene var Oslo, B\xc3\xa6rum, Drammen, Sarpsborg, Fredrikstad, Porsgrunn, Skien, Kristiansand, Sandnes, Stavanger, Bergen, Trondheim og Troms\xc3\xb8. Det var FutureBuilt som utviklet forbildeprosjektene i Oslo, B\xc3\xa6rum, Asker og Drammen, mens Framtidens bygg hadde ansvaret for forbildeprosjektene i de \xc3\xb8vrige byene som var med i Framtidens byer._NEWLINE_Programmet ble formelt avsluttet p\xc3\xa5 det politiske toppm\xc3\xb8tet deres 23. oktober 2014.'